J e g y z ő k ö n y v
Készült:  2008.április 24-én az Abda – Börcs községek Körjegyzőségének 

      tanácstermében Abda község képviselő-testületének pénzügyi
      bizottságának üléséről.

Jelen vannak:       Szalai Gabriella, a bizottság elnöke,

                               Szémann Tamás bizottsági tag,

                               Szűcs Gábor bizottsági tag.
Tanácskozási joggal:




 Szabó Zsolt polgármester,




 Weller Tamás körjegyző.
Szalai Gabriella a Pénzügyi Bizottság elnöke köszöntötte a megjelent bizottsági tagokat. Megállapította, hogy a bizottság határozatképes, azon a bizottság 3 tagja megjelent.

Szalai Gabriella a bizottság elnöke ismertette a bizottsági ülés napirendi pontjait. 
Abda község önkormányzat képviselő - testületének Pénzügyi Bizottsága az ismertetést elfogadta, azzal egyetértett a napirendi pontok így a következőképpen alakultak:

1.) A képviselő-testület és szervei 2007.évi költségvetési gazdálkodásáról szóló beszámoló - zárszámadás

I.) A képviselő-testület és szervei 2007. évi költségvetési gazdálkodásáról szóló beszámoló - zárszámadás

Szalai Gabriella a bizottság elnöke felkérte Weller Tamás körjegyzőt, hogy részletesen ismertesse a képviselő - testület és szervei 2007. évi költségvetési gazdálkodásáról szóló beszámolót, melyet előzetesen írásban megkaptak. (A jegyzőkönyv I. számú melléklete)
Weller Tamás körjegyző köszöntötte a megjelenteket, majd szóban ismertette a 2007.évi költségvetési gazdálkodásról készített beszámolót. Elmondta mind a bevételi mind pedig a kiadási oldal a tervezetthez képest alul teljesült. Ez a miatt alakult így, hogy a tervezett saját bevételek, önkormányzati telek értékesítések nem teljesültek. Az önkormányzatnak azonban ennek ellenére is sikerült a tartalékát növelnie. A bevételekkel kapcsolatosan kifejezte, a helyi adók főösszege igaz nőtt, de az adó-erőképessége miatt az önkormányzatnak majdnem 5 Mft-ot kellett visszafizetnie. 
Szalai Gabriella a PB elnöke érdeklődött, hogy a felügyelet alá tartozó költségvetési szerv költségvetése miért változott az előző évhez képest jelentősen? 

Weller Tamás körjegyző kifejezte, a körjegyzőség dologi kiadása az elmúlt esztendőhöz képest a miatt emelkedett jelentősen, mert 2007. január 1-től a körjegyzőség elszámolása változott. A két hivatali épületben keletkezett dologi kiadás a körjegyzőségen jelenik meg. 2006-ban ezek a költségek viszont az önkormányzatoknál jelentkeztek. 
Szalai Gabriella a bizottság elnöke megkérdezte, hogy a körjegyzőségnél a bevételi oldalon milyen bevételi forrást takar azon rovat, ahol 140%-os túlteljesítés mutatkozott?

Weller Tamás körjegyző elmondta, ezen a soron a mobiltelefon flotta csomag telefondíjai szerepelnek. Ezt nem tudták előre pontosan megtervezni, hogy azon milyen összegű forgalom lesz. 
Szűcs Gábor bizottsági tag érdeklődött, hogy a tavalyi évben a napközi otthonos óvoda létszáma miért nőtt 3 fővel, amikor leépítés is volt? 

Weller Tamás körjegyző kifejezte, azért látható emelkedés, mivel a 2007/2008-as tanévtől kezdve a börcsi és az abdai óvodák összevonásra kerültek. A börcsi óvodában dolgozó közalkalmazottak Abdára kerültek át. 
Szalai Gabriella a bizottság elnöke, javasolta, hogy az önkormányzatnak kellene készíteni egy olyan kimutatást, hogy az elkészített pályázatok mennyire voltak eredményesek, összehasonlítani a pályázatírásra fordított költségekkel. Véleménye szerint ha ez a mutató nem haladja meg a 60%-ot akkor változtatni kell a rendszeren. 

Weller Tamás körjegyző szerint a jelenlegi pályázatkészítési mechanizmus a lehető legolcsóbb. A kerékpárút terveinek elkészítésére benyújtott pályázatot 90 eFt-ért készítették el. 

Szalai Gabriella képviselő érdeklődött, hogy milyen olyan folyamatban lévő beruházásai vagy kötelezettségvállalásai vannak az önkormányzatnak, amelyek a 2008-as költségvetést terhelik?

Weller Tamás körjegyző ismertette a kiküldött rendelet tervezetet. A kötelezettségvállalással terhelt pénzmaradvány összesen 

Szalai Gabriella a bizottság elnöke kifejezte, az elhangzott kiegészítésekkel elfogadásra javasolta a képviselő-testület felé az önkormányzat és szerveinek a 2007. évről szóló pénzügyi beszámolóját.
Szalai Gabriella a bizottság elnöke, mivel a témával kapcsolatban kérdés, hozzászólás nem volt, azt szavazásra felterjesztette.

Abda község önkormányzat képviselő - testületének Pénzügyi Bizottsága a témával kapcsolatban 3 igen 0 tartózkodás és 0 nem szavazattal a következő határozatot hozta:                                                                                          
3/2008.(IV.24.)  Pénzügyi Bizottsági  határozat:

Abda község Önkormányzat képviselő – testületének Pénzügyi Bizottsága a polgármester által beterjesztett az önkormányzat és szervei 2007. évi költségvetési gazdálkodásáról szóló beszámolót javasolja a képviselő - testület felé előterjesztésre és elfogadásra.             

(A jkv. I.számú melléklete)

Felelős: Szalai Gabriella elnök     

Határidő: azonnal

Szalai Gabriella a PB. elnöke  több napirendi pont nem lévén, megköszönte a részvételt és az aktív munkát, majd a bizottsági ülést 19.00 órakor bezárta.

K. m.  f.

……………………………….                             
  …………………………………

      Szalai Gabriella  





    Weller Tamás

           Elnök 






        körjegyző

